Reusencs de Primera | Reusdigital.cat diari de Reus. Notícies i actualitat del Camp de Tarragona\nRepassem les trajectòries de futbolistes locals que van arribar a jugar a l'elit\n29 de Juliol de 2020, per Fabio Castellano\nJosep Maria Bertran va fitxar pel Real Madrid, als anys 60\nToral, format al Santes Creus, va passar pel Barça i el planter de l'Arsenal\n'Piti' té el rècord com a màxim golejador a la Lliga en la història del Rayo\nCuenca, amb la samarreta del CF Reus, en un amistós contra el Girona\nJuncosa, cor matalasser i roig-i-negre\nUna imatge del recordat gol de Sergi Roberto, a la Lliga de Campions, contra el PSG\nRetall de premsa de la mort de Pere Serra Andreu, el 1983, a 'El Mundo deportivo'\nRomán, en la seva etapa blaugrana\nGerard Escoda, que va jugar a Primera amb el Vila-real, va tenir un paper destacat a la UE Lleida\nArran el recent ascens del Cádiz Club de fútbol a Primera, l'equip compta amb la presència de David Querol (si bé cedit a l'Albacete), Reusdigital.cat ha volgut fer un repàs d'alguns dels més destacats jugadors nascuts a la nostra ciutat que han arribat a jugar a l'elit. N'hi ha de totes les èpoques, quelcom que subratlla la rellevància de la capital del Baix Camp com a planter i origen d'esportistes d'alt nivell.\nEl porter 'merengue'\nJosep Maria Beltran (1946) va iniciar-se com a jugador de futbol al CF Reus Deportiu, on ocupava la posició de porter. La seva qualitat el va portar a la selecció catalana, i poc després, sota la presidència de Santiago Bernabéu, al Reial Madrid. Una vegada arribat a l'equip de la capital estatal, Beltran va tenir l'oportunitat de mostrar-se com a jugador en un partit amistós a la Roda (Albacete). La temporada següent (1964/ 1965), va fer el pas oficialment cap el primer equip on va coincidir amb grans jugadors del moment com Puskas, Pirri o Muller.\nEl jugador reusenc no va gaudir de moltes oportunitats al primer equip, on hi va jugar només partits amistosos contra el Rayo Vallecano, el Racing de Santander, l'Eldense i el Reus. Per aquesta raó, l'any següent va ser cedit al Rayo, un equip que en aquells temps era més aviat un filial de l'equip 'merengue'. A Vallecas només hi va jugar dos partits, un contra el Constància d'Inca i l'altre contra el Múrcia. Ambdós van acabar en derrota.\nEl seu pas per l'equip madrileny va durar tres temporades i, posteriorment, va acabar fitxant pel Gimnàstic de Tarragona quan aquesta era a la Tercera Divisió. Beltran va decidir acabar la seva carrera futbolística a l'equip tarragoní. Aquell final d'etapa no va ser agradable per al porter, ja que l'últim partit que va disputar en competició professional va ser contra el CF Reus Deportiu, on els dos s'hi jugaven el descens. L'equip grana va guanyar l'encontre i el Reus va acabar baixant de categoria.\nAvui dia, l'exjugador reusenc es troba lluny dels camps de futbol. Va deixar el futbol als 24 anys per dedicar-se a la pagesia. Ara, amb 70 anys, dirigeix una empresa dedicada al cultiu d'enciams a Vila-seca.\nUn ganxet al planter 'gunner'\nJon-Miquel Toral Harper és un jugador reusenc nascut l'any 1995, de doble nacionalitat espanyola i anglesa. Va iniciar-se a les categories inferiors de la Unió esportiva Santes Creus de Reus i l'any 2004 va ser fitxat pel Barça. Allà, Toral va formar una col·laboració de mig camp amb Sergi Samper que va funcionar molt positivament durant vuit anys. L'any 2011, va fitxar per l'Arsenal i, tres anys després, va ser cedit al Brentford FC, equip de la segona divisió anglesa. Aquella temporada va marcar el seu primer gol a la categoria sènior davant els Bolton Wanderers i, més endavant, el seu primer 'hat-trick' en una victòria sobre el Backpool. El jugador reusenc va acabar la campanya amb sis gols en 37 aparicions.\nUna vegada finalitzada la cessió, va retornar als 'gunners', però poc després va tornar a ser cedit, en aquest cas, al Birmingham City. Aquella temporada, tot i la lesió que va patir quan quedaven quatre partits per finalitzar la competició, va acabar com a segon màxim golejador de l'equip amb vuit gols. El juliol del 2016, va abandonar provisionalment l'Arsenal per incorporar-se, en qualitat de cedit, al Granada. La seva experiència al Granada no va ser del tot productiva ja que va comptar amb només sis aparicions i per aquesta raó, el gener del 2017, va ser cedit als Glasgow Rangers, un equip de la primera divisió escocesa. Toral va acabar realitzant 15 assistències i marcant tres gols a totes les competicions.\nEl 2017, després de sis anys com a jugador de l'Arsenal sense fer cap aparició amb el primer equip del club, va signar un acord de tres anys amb el Hull City. Actualment es troba sense club.\n'Piti', l'home del Rayo\nNascut a Reus el 26 de maig de 1981, Francisco Medina Luna (conegut com 'Piti') és un futbolista professional que juga com a davanter al club indi Jamshedpur FC. 'Piti' és conegut pels seus famosos 'pitazos', que van ajudar el Rayo a lluitar per llocs europeus en la seva època futbolística a Vallecas. El jugador reusenc es va formar a les categories inferiors de l'Olivera (Sant Boi de Llobregat). Va ser descobert pel Barça, el club del seus somnis, amb qui es va provar com a jugador amb la intenció d'unir-se a les categories infantils.\nTot i que el club blaugrana va accedir a fitxar-lo, va arribar a saber-ho, ja que la seva família es va haver de desplaçar a Tàrrega i va haver d'amargar al jove que havia superat la prova. Quatre anys després, va anar-se'n cedit al Reus Deportiu, que en aquell moment jugava a la Tercera divisió. La temporada 2004/ 2005, el Real Zaragoza va fitxar-lo per al seu filial, encara que no va arribar a debutar amb el primer equip a la Primera divisió fins la 33a jornada, davant de RCD Espanyol. En total, va disputar tres partits en la màxima categoria amb els aragonesos.\nL'estiu de 2005 va marxar al CF Ciutat de Múrcia, de Segona Divisió, on va marcar vuit gols en 29 partits de lliga. La següent temporada va tornar a canviar d'aires i es va incorporar a l'Hércules CF. Al club alacantí no va tenir minuts, i va acabar sent cedit al Rayo Vallecano, de Segona B, durant el mercat d'hivern. La següent campanya va tornar a l'Hércules, encara que a meitat de temporada va retornar al Rayo, on finalment va gaudir de continuïtat i va aconseguir l'ascens a Segona Divisió. La temporada següent, el reusenc realitzar una campanya excel·lent, marcant 18 gols en 35 partits, unes xifres que van suposar la seva millor temporada com a professional.\nActualment, és el jugador amb que ha marcat més gols en una temporada de Lliga en la història de el Rayo, superant els 16 que va marcar Hugo Sánchez durant la temporada 1993/ 1994. La seva etapa al club de Vallecas es va acabar el 2013, quan va marxar al Granada C.F. durant tres temporades, amb la carta de llibertat. També va passar diversos anys de la seva carrera posterior a Xipre i a Grècia, i actualment a l'Índia.\nEl rodamón Cuenca\nIsaac Cuenca (1991) va començar a jugar a futbol amb la Unió Barri Juroca, tot passant després a clubs com el RCD Espanyol, el FC Barcelona i el CF Reus Deportiu. A La Masia, el 2009, va fer el seu debut sènior a la temporada 2010/ 2011, però poc després va ser cedit a un altre club, el CE Sabadell, que en aquell temps jugava a la Tercera divisió. El juliol de 2011, Cuenca va tornar a Barcelona i es va incorporar al 'B' blaugrana. Poc després, i sota les ordres de Pep Guardiola, va ser cridat per pujar a fer la pretemporada amb el primer equip, tot debutant el 23 de juliol contra el HNK Hajduk Split; però no va ser fins el 19 d'octubre que va fer la seva primera aparició oficial amb el primer equip, en un partit de la UEFA Champions League contra el FC Viktoria Plzeň.\nEl 31 de gener de 2013 va ser cedit a l'Ajax FC fins el 30 de juny. Cuenca va debutar amb l'equip holandès el 10 de febrer de 2013. Tanmateix, al març d'aquell any, va patir una lesió al genoll que el va tenir apartat de les competicions durant uns mesos. A partir d'allà, arribant a un acord amb el FC Barcelona, va iniciar un nou camí, passant per equips com el Deportivo de la Coruña, o el Granada (fins al final de la temporada). Aquella campanya va acabar amb l'equip descendint de categoria, i el jugador reusenc va marxar cap a la primera d'Israel, concretament al Hapoel Be'er Sheva F.C., amb un contracte de dos anys.\nCuenca, però, va retornar a Reus abans de la campanya 2018/ 2019. Tot i que va participar en partits de pretemporada, finalment no es va poder inscriure per problemes del club amb La Liga, que no es creia que el jugador hagués acceptat cobrar el mínim salarial estipulat. El gener del 2019, Cuenca va tornar a l'estranger i va signar un contracte de tres anys al Sagan Tosu a la J1 League japonesa. Allà, va compartir experiència amb jugadors històrics com Fernando Torres i Lluís Carreras.\nSanti Juncosa, el matalasser\nFill de José Juncosa, el seu fill Santi (1955) va arribar a la capital de l'Estat amb 15 anys, procedent de l'Espanyol, per arribar a ser el capità del segon equip, en aquell temps anomenat Atlético Madrileño. Juncosa va debutar amb el primer equip davant del Real Zaragoza en competició de Lliga l'any 1974, prèvia a la final de la Copa d'Europa.\nL'entrenador, Luís Aragonés, va decidir donar descans a jugadors importants de cara al partit següent i va donar l'oportunitat de debutar a jugadors de filial. Malauradament, en aquell partit, Juncosa es va lesionar i va haver de ser substituït al descans. Les lesions van ser un impediment en la seva trajectòria futbolística, fet que el va fer tornar a la seva terra. Destaca igualment el seu vincle amb La Salle, on ha estat professió d'educació física de diverses generacions de reusencs.\nSergi Roberto, el mediàtic\nSergi Roberto va néixer a Reus l'any 1992 i va introduir-se en el món del futbol a l'equip del Santes Creus, on es va formar durant quatre anys en les etapes de Benjamí i Aleví. Amb l'objectiu de millorar com a futbolista, va decidir unir-se a l'equip Infantil del Nàstic de Tarragona, on va cridar l'atenció de clubs com el FC Barcelona i el Real Madrid. Es va integrar a la Masia, on va anar guanyant confiança. Amb 17 anys, va debutar amb el Juvenil A, un equip prometedor ple de jugadors amb talent com Thiago Alcántara.\nEs va convertir en una peça clau en alineacions de l'entrenador del segon equip, Luis Enrique. La temporada següent, ja consolidat al 'B', va participar en la millor temporada de la història del filial, quedant en tercera posició a la classificació. El reusenc es va estrenar oficialment amb el primer equip blaugrana el 10 de novembre d'aquell mateix any 2010, en un partit de Copa del Rei al Camp Nou contra el Ceuta. L'abril de 2011 va debutar a la Lliga de Campions, al Bernabéu (0-2 per al Barça). L'estiu de 2013 va fer el salt definitiu al primer equip.\nSota les ordres de l'entrenador argentí Gerardo 'Tata' Martino, i amb el dorsal 24 a l'esquena, va disputar 27 partits en totes les competicions, aquella campanya. La temporada 2015/ 2016, Roberto va aconseguir un lloc a l'onze titular del primer equip, alternant la posició de migcampista amb la de lateral. La seva actuació més recordada va tenir lloc a la remuntada històrica al Camp Nou contra el París Saint-Germain, a la tornada de vuitens de final de la Lliga de Campions, marcant el gol definitiu, al minut 93, que va classificar el FC Barcelona a quarts de final.\nPer la temporada 2018/ 2019, Roberto va ser triat quart capità de l'equip juntament amb Leo Messi, Sergio Busquets i Gerard Piqué.\nPere Serra Andreu, el pioner\nPere Serra Andreu va néixer a Reus l'any 1899. Amb nou mesos es va traslladar a al barri de Gràcia de Barcelona. Després d'iniciar-se a l'equip dels Germans Maristes, l'any 1914 va marxar a jugar al quart equip del CE Europa, que aquella mateixa temporada es va proclamar Campió de Catalunya. El 1917 va passar a formar part del primer equip, on va coincidir amb una gran varietat de grans jugadors com Bordoy, Bonet, Pelao, Pellicer, Alcàsser o Cros, amb els quals va assolir èxits diversos.\nLa temporada 1917/ 1918 va guanyar el Campionat de Catalunya de Tercera Categoria i, la temporada següent, el Campionat del grup B, ascendint a la Primera divisió catalana. El seu millor any va ser el 1923, proclamant-se campió de Catalunya i subcampió del Campionat d'Espanya. Una llarga lesió de sis mesos el va mantenir apartat del futbol, reapareixent el març de 1929. Serra, sempre ocupant la posició de defensa, també va formar part de selecció catalana de futbol entre els anys 1925 i l'any 1929.\nL'aportació del reusenc al CE Europa va contribuir a l'expansió i conseqüent èxit del club. Serra va romandre lleial al seu conjunt fins a la retirada definitiva, allà per l'any 1927, tot deixant l'equip al llindar de la Primera divisió nacional, que aconseguiria un any després. Serra va morir a Barcelona l'any 1983, amb 83 anys.\nRomán, l'extrem que va jugar a Vila-real\nJoan Román va néixer a Reus l'any 1993. Actualment juga d'extrem esquerre al Miedź Legnica, de la primera Lliga de Polònia. Román es va formar a les categories inferiors del RCD Espanyol i el 2009 es va incorporar a l'equip cadet del Manchester City, arribant a jugar amb l'equip juvenil i amb el de reserves.\nEl 27 juny de 2012 va signar un contracte amb el Barça B per tres temporades. El gener de 2014, va ser cedit al Vila-real CF per a la segona meitat de la temporada 2013/ 2014, tot debutant amb el submarí groc el 2 de febrer a la derrota 4-2 davant el Real Madrid CF. Román va fitxar el 28 de juny de 2015 per l'Sporting de Braga de Portugal la temporada 2015/ 2016, tot abandonant així el segon equip del Barça després de finalitzar el seu contracte.\nVa debutar el 16 d'agost davant el CD Nacional a la Lliga portuguesa de futbol. Durant els darrers anys, ha passat per diferents clubs, com ara l'Śląsk Wrocław de Polònia, l'AEL Limassol de Xipre, o el Panetolikos de Grècia.\nEscoda, un símbol a Lleida\nGerard Escoda (1972) també va jugar al Vila-real, a Primera, durant dues campanyes (entre el 2000 i el 2002). El davanter va militar abans al CF Reus Deportiu i al Nàstic, si bé va ser a la UE Lleida on més temps es va estar. De fet, es va retirar al club de la Terra Ferma el 2006. A la capital del Segrià hi va jugar en dues etapes (del 1996 al 2000 i del 2004 al 2006). També va passar per la UD Salamanca.\nJosep Maria Beltran


Comunicat del president relatiu al retorn de l’activitat esportiva del Club al Complex Educatiu | Club Rugby Tarragona\nComunicat del president relatiu al retorn de l’activitat esportiva del Club al Complex Educatiu\nAquesta temporada i després de 33 anys d’existència del nostre club, tots ens havíem il·lusionat en tenir un lloc adequat que fos definitivament casa nostra. Un lloc per seguir creixent com ho hem estat fent els darrers anys.\nDes de 2013 hem fet nombroses reunions amb els responsables polítics i tècnics de l’Ajuntament. Sempre hem demostrat paciència, respecte i confiança en la seva paraula.\nFinalment vam aconseguir que ens fessin un camp aprofitant l’esdeveniment dels Jocs del Mediterrani 2018. Quan va ser una realitat i conscients de les que pensàvem que eren greus mancances d’aquesta instal·lació (manca de vestuaris, grades, banquetes, marcador, etc.) vam fer una ronda de converses amb tots els grups polítics municipals perquè coneguessin la nostra història i l’estat precari d’aquesta instal·lació i donessin suport a les nostres demandes per dotar-la de tot el necessari per utilitzar-les.\nEl punt d’inflexió es va produir el passat 25 de juliol quan, durant una visita in situ al camp, els tècnics d’arquitectura municipal ens van informar que el mal estat de la gespa és degut al fet que no es va projectar per a ús esportiu; la gespa i la sorra que han posat són de jardí. Amb l’agreujant que hi ha una empresa de manteniment que només mantindrà aquest espai com a un parterre, no com a una instal·lació esportiva.\nCom veieu, el que havia de ser el camp de rugby municipal situat a l’Anella Mediterrània i que formava part del Llegat dels Jocs, únicament és una esplanada d’herba en males condicions que, a més, no és apta per a la pràctica esportiva. Un enorme parterre que simula un camp de rugby.\nDavant d’aquesta situació la Junta Directiva, en reunió celebrada el dia 30 de juliol, ha acordat no utilitzar el camp de l’Anella Mediterrània.\nEstem pendents d’una reunió amb el Sr. Alcalde perquè sigui coneixedor de tot el que ha passat, de la nostra precària situació, del nostre malestar, frustració i decepció. Exigirem que en el pressupost de 2019 es contempli la partida necessària per a fer camp de gespa artificial de rugby a sobre de l’actual i que se’l doti de les instal·lacions annexes necessàries.\nÒbviament tota la qüestió relativa a dies i horaris d’entrenament es veu afectada per aquesta circumstància. Demanem disculpes per l’enrenou que això suposa de cara a l’organització de les famílies. Els horaris, per tant, i dies d’entrenament tornaran a ser els de la passada temporada.


Àlex López substitueix Edu Mota a la banqueta del Divisió d'Honor del Jàbac - Canal Terrassa\nJoan Gutiérrez LópezData: 15/05/20\nPoques hores després que la UFB Jàbac i Terrassa donés a conèixer el seu nou organigrama i fes oficial que Edu Mota no seguirà entrenant el Juvenil “A” de Divisió d’Honor, el club egarenc ha fet oficial el nou inquilí de la banqueta del primer equip. Es tracta d’Àlex López, tècnic de la casa, que amb la propera seran ja nou temporades a l’entitat. López dirigia aquesta campanya el Juvenil “B”, amb qui ha assolit l’ascens a la Lliga Nacional.\nMota ha estat al front del primer equip les tres últimes campanyes, assolint fa un any l’ascens a la màxima categoria. El tècnic terrassenc s’encarregarà a partir d’ara de la nova àrea de rendiment, conjuntament amb Jose Antonio Ruiz, que inclou les categories Juvenil i Cadet “A”. De fet el Jàbac ha fet públic el nou organigrama, en la qual Alfred Llimona es manté en la direcció esportiva. Hi haurà una comissió esportiva, tres àrees esportives (amateur, futbol-11 i futbol-7) i una de captació, entre d’altres.\nUn organigrama renovat i que arriba hores després que la Federació Espanyola de Futbol (RFEF) ratifiqués l’ascens del Juvenil “B” del Jàbac de Preferent a Lliga Nacional. El quadre egarenc va finalitzar segon del seu grup 3, però el primer, el Gimnàstic Manresa “B”, no pot pujar ja que precisament el Juvenil “A” bagenc es troba en la superior categoria.\nTags: Àlex Lópezàrea de rendimentascens juvenil BEdu Motafutbolnou organigramaUFB Jàbac i Terrassa


Primers alliberaments d’insectes per controlar de manera biològica una plaga que afecta els cítrics - Benvinguts al Món Rural\nAvui 14 de maig, a les 10 h, es faran en una finca de Tortosa (Baix Ebre) els primers alliberaments del parasitoide Anagyrus aberiae a camps de cítrics de Catalunya per al control de la plaga del cotonet de Sud-àfrica, Delottococcus aberiae. Aquest insecte posa ous a l’interior dels cotonets i, com a resultat, en provoca la mort. El cotonet de Sud-àfrica causa greus deformacions en els fruits i en fa inviable la comercialització, i els seus danys poden afectar fins al 40% de la collita.\nA l’alliberament d’insectes, hi assistiran el director dels Serveis Territorials del Departament d’Agricultura, Ramaderia, Pesca i Alimentació, Jesús Gómez, i els entomòlegs i investigadors del Programa de sanitat vegetal de l’IRTA José Miguel Campos i Ma Teresa Martínez.\nDurant els darrers mesos, l’IRTA ha iniciat a les seves instal·lacions d’Amposta, per encàrrec del Departament d’Agricultura, Ramaderia, Pesca i Alimentació, un procés de cria d’aquest parasitoide per iniciar-ne alliberaments de manera regular als camps de cítrics afectats per la plaga. L’actuació s’emmarca dins d’una estratègia de control biològic que està duent a terme el Departament i que permet reduir l’ús de productes fitosanitaris i obtenir aliments d’una alta qualitat sanitària i mediambiental.\nEtiquetes: Anagyrus aberiaecamps de cítricscontrol de la plaga


ᐅ Disseny web Balaguer - Disseny de pàgines web Balaguer\nDISSENY WEB BALAGUER 100% PROFESSIONAL\nLi oferim disseny de pàgines web Balaguer professionals i 100% responsive per a tot tipus de dispositius,\nExperts en disseny web Balaguer\nComptem amb molts anys d'experiència en disseny web Balaguer de tot tipus de sectors i activitats. Som experts en la creació de tot tipus de pàgines web potents i elegants, utilitzant les millors eines, tècniques i tecnologia del mercat.\nEl nostre equip professional analitza i confecciona en cada cas una proposta de disseny web Balaguer a mida, tecnologia, model i estratègia comercial que millor encaixa amb les necessitats de cada projecte i client.\nRealitzem disseny web Balaguer 100% responsive i amb optimització a paràmetres SEO Google inclosa, ja que som experts en aquest tipus de disseny web Balaguer parametritzat específicament per a posicionar-se òptimament a Google, tant a nivell d'estructuració del disseny web Balaguer com en la dinàmica de continguts.\nDisseny web Balaguer. Experts en la creació de pàgines web Balaguer.\nEl nostre objectiu alhora de crear un disseny web Balaguer és la de transmetre elegància, professionalitat i envergadura a l'empresa, amb l'objectiu de generar imatge de marca i que l'empresa estarà a l'alçada de qualsevol tipologia de client a internet.\nDisseny web Balaguer. Molts anys d'experiència en el disseny web Balaguer.\nTots els nostres dissenys web Balaguer compten amb la base tecnològica adequada per poder evolucionar i millorar sense limitacions, junt amb una potent optimització de sèrie per a SEO en cercadors, és a dir el seu òptim Posicionament web, sobretot Posicionament Google i òbviament, l’optimització a qualsevol tipus de dispositiu com mòbils, tauletes, etc.. 100% Responsive i auto-gestionable!\nDisseny web Balaguer. Oferim tot tipus de disseny web Balaguer.\nRealitzem qualsevol tipus i model de pàgines web, des del disseny web Balaguer comercial corporatiu a portals sectorials, cercadors, directoris, landings, blogs i fins a models de negoci on-line innovadors.. Utilitzem diferents tipus de programació, tecnologia i plataformes CMS, sempre en funció del projecte de disseny web Balaguer final a desenvolupar. Amb Gestinet, tot allò que pugui ser imaginat, ho podem traslladar a web =)\nPlanificació de tot tipus de projectes de disseny web Balaguer a mida del client.\nDisseny web Balaguer i desenvolupament amb llenguatges de programació actuals i escalables.\nEstudi de les necessitats del client amb plantejament estratègic del disseny web Balaguer.\nOpcions de disseny web Balaguer personalitzades per diferents dispositius.\nDisseny web Balaguer, 100% responsive\nEl disseny de pàgines web Balaguer responsive o adaptatiu és una tècnica de disseny web Balaguer que busca la correcta visualització d'una mateixa pàgina en diferents dispositius. Des d'ordinadors d'escriptori a tablets i mòbils. Avui dia accedim a llocs web des de tot tipus de dispositius; ordinador, tablet, smartphone… pel que, cada vegada més, ens sorgeix la necessitat que la nostra web s'adapti a les diferents grandàries d'aquests.\nA Gestinet ens preocupem de plantejar el disseny web Balaguer també per afavorir les conversions utilitzant tots els recursos per crear call to action (trucades a l'acció) eficaços i atractius, d'aquesta manera afavorim la conversió dels visitants en clients, o la conversió de les visites en vendes.\nA Gestinet som experts en disseny web Balaguer.


Resultats de les eleccions generals amb el 99’8% escrutat – BÉTERA – toda la información del Bétera, Valencia\nResultats de les eleccions generals…\nLa participació en les eleccions generals d’aquest diumenge en la Comunitat Valenciana ha sigut del 71,74 per cent del cens, la qual cosa suposa 2,55 punts respecte als comicis del passat 28 d’abril, quan van coincidir amb els autonòmics.\nAmb el 99,98 per cent dels vots escrutats, la participació en la Comunitat és superior a la registrada a nivell nacional, que s’ha quedat en el 69,88 per cent del cens, 1,88 punts menys que en la cita del passat mes d’abril.\nEn xifres absolutes, aquest diumenge han votat 2.550.280 persones en la Comunitat Valenciana.\nParlant de resultats, amb el 99’96% escrutat , el PSOE ha aconseguit 120 escons, seguint-li el PP amb 88, Vox amb 52, Podemos-IU amb 26, ERC-Sobiranistes amb 13, CS amb 10, JxCAT-JUNTS amb 8, ECP-GUANYEM EL CANVI amb 7, EAJ_PNB amb 7, EH Bildu amb 5, Més País-Equo amb 2, CUP-PR amb 2, Podemos-EU (En comú Podemos) amb 2, CCa-PNC-NC amb 2, Més Compromís amb 1, BNG amb 1, PRC amb 1 i Teruel Existeix amb 1 escó.\nEl bloc de l’esquerra format per PSOE, Podemos i Més País supera en 7 escons al de la dreta que componen PP, Vox i Cs, segons els resultats de les eleccions amb el 98,75 per cent dels vots escrutats.\nEls 120 escons del PSOE, més els 35 d’Unides Podemos i les seues confluències i els tres de Més País sumen 158 escons, per damunt dels 151 que aconsegueix la suma dels 87 del PP, 52 de Vox, 10 de Ciutadans i dos de Navarra Suma.\nDemà oferirem una major anàlisi dels resultats, parlant dels vots en la Comunitat Valenciana.


Vida Culinaria: PER FER CONSERVES\nPublicat per Unknown a 10:33:00\n28 de juliol de 2007 a les 18:23\nEstic buscant una recepta per fer melmelada d'aranyons. L'any passat en vaig fer però la vaig trobar una mica aspre. Per barrejar amb iogurt era molt bona però per untar amb una torrada amb mantega no em va agradar tant. Com que a França són molt aficionats a fer melmelades potser tu coneixes alguna bona recepta.\n16 de setembre de 2007 a les 1:58\nDiga'm ignorant, pero ara mateix, no recordo que vol dir arayons.. :S\npotser es la de "membrillo"?\n17 de setembre de 2007 a les 15:22\naranyons = arándanos = cranberries\n26 de setembre de 2008 a les 18:49\nGràcies Miko! ;-)\n27 de setembre de 2008 a les 20:28


Publicat el divendres 2 juliol 2021\nPunt de vacunació sense cita a Artés el proper 13 de juliol.\nTotes aquelles persones majors de 30 anys podran rebre la primera dosi de la vacuna contra la COVID-19 el proper dimarts, 13 de juliol, de 9:00 a 18:00h a la Sala Dos de Gener.\nLlegeix més sobre Marató de vacunació contra la COVID-19\nPublicat el dimecres 30 juny 2021\nNOU CICLE DELS CONCERTS DE PROXIMITAT\nCULTIVEM LES XARXES - Apostem per un nou model agroalimentari des de la sobirania alimentària\nLa sobirania alimentària i la promoció de la producció local centraran el nou cicle de concerts de proximitat programat per l’Ajuntament d’Artés i la Xarxa per la Sobirania Alimentària de la Catalunya Central (XaSACC). Enguany titulem les jornades “cultivem les xarxes” amb la voluntat de teixir sinèrgies i complicitats amb actors diversos que treballen la sobirania alimentària al territori.\nLlegeix més sobre CONCERTS DE PROXIMITAT 2021\nPublicat el dilluns 14 juny 2021\nUn any més obren les piscines municipals, un altre any amb aforament reduït però aquest any sense les franges horaries.\nJa us podeu treure el vostre abonament.\nJuny i Setembre de 9h a les 20h\nJuliol i Agost de 9h a 21h\nLlegeix més sobre PISCINES MUNICIPALS 2021\n27 gener | La UBA presenta una aplicació per a promocions i descomptes de les botiguesLa Unió de Botiguers d’Artés (UBA),...


Alerta meteorològica Vermella –risc molt alt- : Gran fred | Perpignan la Catalane, Perpinyà la Catalana\nEsteu aquí : Inici » Medi Ambient » Seguretat » Alerta Meteorològica » Alerta meteorològica Vermella –risc molt alt- : Gran fred\nTothom és amenaçat, fins i tot les persones en bona salut.\nLe perill és més alt i pot ser major per les persones fràgils o aïllades, particularment la gent gran, minusvàlida, que pateix de malatia respiratòria, cardiovascular, endocrinianes a d’alguna patologia ocular, les persones patint de trastorns mentals o del síndrome de Raynaud.\nVigileu en particular els infants.\nAlgunes preses de medicaments poden tenir contraindicació en cas de grans freds : demaneu consell al vostre metge.\nEn cas de sensibilitat personal als talls (mans, llavis), consulteu un farmacèutic.\nPels esportius i les persones que treballen a fora : compte i l'hipotèrmia i a l'agreujament dels símptomes preexistents.\nEls símptomes de l'hipotèrmia són progressius : calfreds, adormiment de les extremitats són senyals d'alarma que poden evolucionar vers estats greus necessitant una assistència mèdica: en aquest cas truqueu el " 15 ", el " 18 " o el " 112 ".\nPer a més informacions consultar la web de Météo France\nRecomanacions per adoptar\nMentre sigui possible\nPer les persones sensibles o fràgils : sortiu només en cas de força major, eviteu un aïllament perllongat, quedeu en contacte amb el vostre metge.\nPer a tots continueu sent actius, eviteu les sortides sobretot de nit, la nit i a principi de matinada.\nVestiu-vos amb molta roba, de diverses capes, amb una capa exterior impermeable al vent i a l'aigua, tapeu-vos el cap i les mans ; no us deixeu roba humida.\nDe tornada a l'interior descanseu una bona estona, amb dutxa o bany calent, mengeu correctament, preneu una beguda calenta, sense alcohol. Assegureu-vos de la qualitat de l'aire en les habitacions : ventilació, fins i tot breu, al menys un cop al dia, verifiqueu el bon funcionament dels sistemes de calefacció, peces humidificades.\nEviteu esforços sobtats.\nSi heu de conduir , informeu-vos de l'estat de les carreteres. Si el fred és degut a la neu a a les plaques de glaç, agafeu el vostre vehicle només en cas d'obligació imprescindible.\nEn tot cas, preveieu begudes calentes (termos), roba calenta i flassades, les vostres medecines habituals, el vostre telèfon mòbil carregat.\nSi veieu una persona sense sostre o en dificultat, aviseu el " 115 ".\nQuedeu en contacte amb les persones sensibles del vostre entorn.\nPer més informacions, consulteu les webs : www.sante.gouv.fr et www.invs.sante.fr per als aspectes sanitaris i www.bison-fute.equipement.gouv.fr per les condicions de trànsit.


Dins les expectatives - El Periòdic d'Andorra\nMireia Gutiérrez, en plena cursa a l’eslàlom disputat ahir a Yongpyong. | AFP / François Xavier Marit\nJornada farcida de tops 30 entre els esquiadors andorrans. En el dia que major participació hi havia entre els representants nacionals, fins a tres aconseguien l’objectiu d’estar dins aquestes posicions. Joan Verdú ho assolia al supergegant, Mireia Gutiérrez a l’eslàlom i Irineu Esteve als 15 quilòmetres estil patinador. Marc Oliveras va quedar-se ben a prop d’aquestes posicions.\nVerdú va ser el més destacat en esquí alpí. La seva actuació li va servir per concloure a la 28a posició amb un crono d’1.26,86 minuts, que significa que és el millor resultat d’un corredor andorrà en uns Jocs Olímpics en una prova de velocitat, superant la 32a plaça de Kevin Esteve a Sotxi el 2014 i la 33a de Roger Vidosa a Vancouver el 2010. «Estic content del dia que m’ha sortit. Era una pista que no s’adaptava perfectament a les condicions que em van bé, ho sabíem i he intentat tirar-me al màxim, sent agressiu. La part de dalt m’ha costat una mica més, mentre que a la meitat del recorregut he esquiat molt bé. Llàstima que a la part final he fet una petita errada que m’ha costat una mica de temps. Sense aquest petit error hauria pogut fer un gran resultat», assenyalava Verdú sobre la seva participació, remarcant que «estic només a 2,42 segons de la medalla olímpica. Això és relativament poc i em demostra que estic a bon nivell, que estic amb els millors i treballant bé». Després de la seva actuació en el descens, «he sabut capgirar la situació», ja que «no em va sortir com volia i estic content per aquesta 28a plaça, perquè compleixo un objectiu més en aquests Jocs. De moment ja són dos top 30 i estic molt motivat per al gegant, amb moltes ganes. És on tinc més confiança i crec que puc estar més endavant».\nVerdú: «Estic només a 2,42 segons de la medalla olímpica. Això és relativament poc i em demostra que estic a bon nivell»\nOliveras va classificar-se a la 33a posició, anant de menys a més a mida que completava el traçat, signant un temps d’1.27,84. «Estic satisfet de com he esquiat», exposava el corredor, que «esperava estar dels 30, la veritat. Era una baixada força correcta per entrar-hi. Sí que és veritat que les condicions pels dorsals una mica més alts eren complicades. De fet, no hi ha cap dorsal 40 que entri dels 30. Em sap greu el descens en què no vaig poder aprofitar el que havia fet a la combinada i crec que vaig perdre una bona oportunitat». Aquesta va ser la darrera cursa que pren part a PyeongChang.\nEl vencedor va ser l’austríac Matthias Mayer, que suma el seu segon títol olímpic, després de la victòria que va obtenir a Sotxi en el descens. Es va imposar amb un temps d’1.22,44. La plata se l’adjudicava el suís Beat Feuz (1.24,57) i el bronze el noruec Kjetil Jansrud (1.24,62). És el segon metall d’aquests dos últims corredors amb només un dia de diferència, ja que en el descens l’escandinau es va fer amb la plata i l’helvètic amb el bronze.\nLa reprogramació de l’eslàlom a causa del fort vent de dimecres va donar dos dies de marge a Mireia Gutiérrez per recuperar-se del procés gripal pel que estava passant. Tot i no trobar-se en les millors condicions físiques els dies anteriors, l’esquiadora andorrana va poder complir amb l’objectiu de concloure en el top 30, finalitzant precisament a la 30a posició. En la seva tercera participació en uns Jocs Olímpics, és la primera vegada que completa un eslàlom.\nA la fi de la primera mànega es trobava a la 34 plaça, i en la segona va poder guanyar-ne quatre, per completar la prova amb un temps total d’1.46,6. «El resultat de la cursa, un top 30, és honest. Per com he estat aquests dies la veritat és que no m’esperava gran cosa», afirmava Gutiérrez, assenyalant que a «la primera mànega surto bastant bé, amb bon ritme, però a mesura que avançava la baixada veia cada cop l’arribada més lluny. Em faltaven bastant les cames i energia, però tot i això penso que és una cursa positiva. He lluitat les dues mànegues, cosa que tal com he vingut no era gens fàcil, però al final no és el resultat que m’esperava en aquests Jocs. A nivell d’esquí penso que soc molt millor del que he fet, però tal com han anat aquests dies i com he estat és un resultat honest». Amb PyeongChang ja enrere, «em queda temporada encara, una Copa del Món, Copes d’Europa i he de seguir treballant i sobretot ara he de recuperar-me bé d’això, que encara no estic perfecta».\nLa campiona va ser l’esquiadora sueca Frida Hansdotter amb un registre d’1.38,63. La van acompanyar al podi la suïssa Wendy Holdener (1.38,68) i l’austríaca Katharina Gallhuber (1.38,95).\nEsteve, 27è als 15 km patinador\nResultat molt diferent el que va obtenir Irineu Esteve respecte al que havia estat el seu debut en uns Jocs Olímpics. A la segona prova, els 15 quilòmetres estil patinador, va ser 27è, remuntant posicions mentre completava el recorregut.\nEsteve: «Estic molt content pel resultat. Llàstima de la primera volta o volta i mitja, en què he sortit una mica lent»\nA mida que anava fent quilòmetres, el fondista andorrà anava guanyant llocs a la classificació. Si en el primer pas era 57è, a la meitat era ja el 39è i la plaça que acabaria ocupant la va mantenir a partir del km 13,5. Finalitzava amb un crono de 35.40,7 minuts. «Estic molt content pel resultat. Llàstima de la primera volta o volta i mitja, en què he sortit una mica lent, però en comparació amb els temps dels altres perquè he sortit a donar tot el que tenia des del primer minut, però potser no he estat tot el ràpid que hauria d’haver sigut. En els primers cinc quilòmetres anava bastant endarrerit i després la gent s’ha començat a apagar una mica, he pogut seguir amb el mateix ritme i això m’ha fet escalar posicions. D’esquís anava bé, ràpid i m’he trobat bé, amb ganes», exposava Esteve. Respecte al resultat, «podíem esperar un top 30 si sortia una bona cursa i ha estat així».\nJoan Erola, tècnic, de la Federació Andorrana d’Esquí, destacava que «era la cursa més difícil per entrar entre els 30 i ha corregut molt bé. Llàstima dels primers 3-4 quilòmetres, sinó podia haver estat inclús el 21è o el 22è classificat, però tot i així està bé. Crec que ha fet una molt bona cursa i sobretot la valoro molt positivament perquè després de la primera que no ens va anar gaire bé, sigui per una cosa o altra, i per preparar la de 50 quilòmetres de final de la setmana vinent crec que ens ha anat molt bé fer una cursa bona. Ha sigut una jornada positiva en tots els sentits».\nQuart or per a Cologna\nQui continua fent més gran la seva llegenda és el suís Dario Cologna. L’helvètic suma el seu quart or olímpic. Va dominar la prova quasi des del començament i va imposar-se amb un registre de 33.43,9. La plata va ser pel noruec Simen Hegstad Krueger (34.02,2) i el bronze pel rus Denis Spitsov (34.06,9).


Convocatòria de Suport a les Xarxes de Sales Cinematogràfiques EACEA 06/2018\nDins de l'objectiu específic de promoure la circulació transnacional, una de les prioritats del\nsubprograma MEDIA és la de:\n- operar a escala transnacional i internacional i promoure la circulació i la mobilitat transnacionals.\n- la creació i l'explotació d'una xarxa de sales cinematogràfiques\nAquest ajut està obert a les xarxes de sales cinematogràfiques. Per xarxa de sales cinematogràfiques s'entén un grup de sales cinematogràfiques europees independents que, per mitjà d'una entitat de coordinació legalment constituïda, desenvolupi activitats conjuntes en l'àmbit de la projecció i la promoció de la filmografia europea. En particular, aquesta entitat de coordinació haurà garantir el funcionament d'un sistema d'informació i comunicació entre les sales de cinema.\nPer ser admissible, la xarxa comptarà com a mínim amb cent cinemes situats en almenys vint països\nparticipants en el subprograma MEDIA.\nS'entén per sala cinematogràfica europea independent una empresa, associació o organització que disposi d'una o més pantalles cinematogràfiques establerta en països que participin en el subprograma MEDIA i que exerceixi la seva activitat sota la mateixa raó social. L'activitat principal del participant o de la divisió de l'organització del participant ha de consistir en l'exhibició de pel·lícules.\nLa xarxa i les sales cinematogràfiques participants han de ser, i hauran de seguir sent-ho, propietat, directament o per participació majoritària, de nacionals de països que participin en el subprograma MEDIA i també han d'estar registrades en algun d'aquests països.\nNomés s'admetran com a participants en la xarxa les sales cinematogràfiques europees independents que tinguin les característiques següents:\n- que hagin estat obertes al públic durant almenys sis mesos;\nmesos a l'any), i un mínim de 30 projeccions al mes en el cas de cinemes d'estiu oa l'aire lliure\nLa xarxa de sales cinematogràfiques haurà de permetre les activitats següents:\n- Creació de xarxes: informació, animació i comunicació;\n- Suport financer a les sales cinematogràfiques participants que realitzin les activitats\nsubvencionables que s'indiquen a continuació:\n- Accions de promoció i projecció de pel·lícules europees.\n- Activitats educatives per sensibilitzar joves cinèfils.\n- Activitats de promoció i comercialització en cooperació amb altres plataformes de\ndistribució (de televisió, plataformes de vídeo a la carta, etc.).\nLa durada de l'acció i del període de subvencionabilitat dels costos és de dotze mesos, de l'1 de gener al 31 de desembre.\nNomés són admissibles les accions i activitats que tenen lloc en països participants en el subprograma MEDIA.\nEn el marc de la present convocatòria, el sol·licitant presenta una proposta per establir una associació de dos anys amb el subprograma MEDIA a través d'un instrument contractual denominat Acord Marc d'Associació («AMA»).\nLes sol·licituds admissibles es valoraran d'acord amb els següents criteris:\n1. Rellevància i valor afegit europeu (35 punts)\nAmb aquest criteri s'avalua l'estratègia de la xarxa per assolir l'objectiu general de la convocatòria de propostes, en particular pel que fa a la definició dels seus objectius específics a llarg i a curt termini. També s'avalua la qualitat dels mètodes utilitzats per controlar el compliment d'aquests objectius, en particular mitjançant la definició d'indicadors clau de rendiment.\n2. Qualitat del contingut i les activitats (20 punts)\nAmb aquest criteri s'avalua l'eficiència i l'eficàcia potencials de les activitats que es realitzin, i en quina mesura s'incorporen dins de l'estratègia de la xarxa mitjançant una lògica d'intervenció clara.\n3. Comunicació i difusió (40 punts)\nAmb aquest criteri s'avalua l'enfocament del projecte pel que fa a la comunicació, difusió i posada en comú de les seves activitats, resultats, coneixements i bones pràctiques, tant entre els membres de la xarxa com fora d'aquesta.\n4. Qualitat de la xarxa (5 punts)\nAmb aquest criteri s'avalua fins a quin punt la governança, gestió i organització de la xarxa garanteixen l'aplicació efectiva de la seva estratègia i activitats.\nEl pressupost total disponible és de 10.900.000 EUR.\nLa subvenció de la UE estarà limitada a un percentatge màxim de cofinançament del 50% dels costos totals subvencionables.\n31 marig 2018\nData límit: 31/5/2018\nResum bases Convocatòria de Suport a les Xarxes de Sales Cinematogràfiques\n(Anglès, PDF 158.6 KB)\n(Castellà, PDF 201.1 KB)\nBases de la convocatòria de suport a les xarxes de sales cinematogràfiques\n(Anglès, PDF 386.1 KB)\n(Francès, PDF 637.1 KB)\n(Anglès, 25.4 KB)\nEstadístiques i evolució de la xarxa\n(Anglès, XLS 42 KB)\nFormulari de Capacitació Financera\n(Anglès, DOC 48.5 KB)\n(Anglès, 53.6 KB)\n(Anglès, 70.5 KB)\nModel d'acord específic de subvenció (SPA)\n(Anglès, PDF 399.4 KB)\nModel d'acord marc de subvenció (FPA)\n(Anglès, PDF 616.9 KB)


Bona nit i tapa't: d’agost 2011\nEscrit per en XeXu a les 22:37 34 comentaris\nEscrit per en XeXu a les 22:21 32 comentaris\nPer oblidar una mica el post anterior, m'agradaria compartir una frase que he trobat en el llibre que estic llegint, El Palau de la Lluna de Paul Auster. L'amic Auster, com ho diria... és un pesat. Però no es pot negar que escriu bé. A més, de vegades deixa anar alguna perla, com és el cas del petit fragment amb el que he ensopegat, amb el que estic molt d'acord. L'amor, que mou muntanyes, ja se sap. A veure si us agrada com a mi.\nJo havia saltat al buit i llavors, a l'últim instant, quelcom em va agafar a l'aire. Aquest quelcom és el que defineixo com a amor. És l'única cosa que pot aturar la caiguda d'un home, l'única cosa prou poderosa com per invalidar les lleis de la gravetat.\nEscrit per en XeXu a les 23:57 31 comentaris\nEscrit per en XeXu a les 23:36 24 comentaris\nFlors de paper, cortines de llauna, peixos reciclats i sobretot molta imaginació. Per uns dies un dels barris més caòtics de la ciutat canvia de cara per omplir-se de colors i d'ambient de festa major. Massa gent s'aplega per gaudir dels carrers guarnits amb molta dedicació, però és que val la pena deixar-s'hi caure. Aquest any s'imposa el carrer Fraternitat per sorpresa, però què millor que fraternitat per lluitar plegats per l'objectiu comú de tenir el carrer més maco del barri? A més, el tema és el món de Peter Pan, irresistible perquè ningú de nosaltres vol fer-se gran. Tant de bo poguéssim visitar sovint el país de Mai Més, arribar-hi volant, embruixats pel polsim de la Campaneta.\nEscrit per en XeXu a les 0:16 22 comentaris\nEscrit per en XeXu a les 23:08 24 comentaris\nEscrit per en XeXu a les 19:03 29 comentaris\nEscrit per en XeXu a les 22:08 33 comentaris\nA la feina som un repoker. Hi tinc quatre persones amb les que mantenim una relació molt maca i sempre anem junts; quatre noies i jo. Elles són els asos, jo seria el joker. No sé si es pot parlar d'amistat, d'això ja n'hem parlat altres cops, però sí que les aprecio molt. Elles són el motiu pel qual val la pena anar cap allà cada dia, la feina, total, és només feina.\nAquests dies regna una atmosfera una mica diferent. És encara més propera, més afectuosa, si pot ser. Jo que solc ser fingidament brusc i tallant, que és el meu rol, també estic més afectuós. Fa dies que ho veig, però avui he lligat caps i m'he adonat de per què és. Una d'elles marxa, deixa l'empresa. El nostre repoker es trenca.\nElla està molt més relaxada i es nota, ha foragitat la crispació que l'ha portada a buscar una alternativa, i això hi ajuda. I per part nostra també estem molt més receptius i propers, ja que sabem que se'ns escapa. Encara falten unes setmanes, però comencem a mirar-nos i quedar-nos callats, en alguns moments, i amb aquestes mirades ens diem que ens trobarem a faltar molt. De fet, també ho hem començat a dir amb paraules. I llavors és quan et planteges coses, perquè si has perdut un as en pots perdre d'altres, i sense elles pot ser hora de buscar-se un altre camí.\nEscrit per en XeXu a les 23:40 22 comentaris\nEscrit per en XeXu a les 12:32 27 comentaris\nAquells que tenim la sort de tenir feina, hi dediquem moltes hores del nostre dia. El normal és treballar-ne vuit, més una per dinar que no compta, i entre que hi anem i en tornem, en podem perdre una altra. Això fa unes deu hores que dediquem a la nostra ocupació. Se suposa que de la resta d'hores del dia n'hem de dormir vuit, però sent optimistes hi posarem set (jo mai no les dormo), i amb això ja sumen disset hores. Amb aquests càlculs, ens queden set hores per dedicar a tot el que no són cap d'aquestes dues coses. La llista podria ser molt extensa, i a més hauríem de descomptar el temps que dediquem a les obligacions que tenim, coses que no fem per gust.\nLa conclusió és que ens queda molt poc temps per dedicar-nos a nosaltres mateixos, o a aquells que estimem. Ens acontentem amb el que tenim, aprenem a estirar les hores, a fer més d'una cosa al mateix temps per esgarrapar segons. Si almenys la feina ens permetés viure tranquils i que no hi haguéssim de pensar fora d'hores, ni en això ni en els diners, encara podríem gaudir una mica més, però no és el cas. Pensant d'aquesta manera m'adono que és necessari que convertim el poc temps lliure que tenim en temps de qualitat, i això vol dir coses diferents per cadascú. Dins d'aquest temps de qualitat, crec que cal saber ser introspectiu i mirar una mica a l'interior, preguntar-nos una mica a nosaltres mateixos com estem, i fer-nos una mica de cas. Segurament això ens ajudarà durant tota la resta d'hores en que no ho podrem fer.\nEscrit per en XeXu a les 19:50 28 comentaris\nEscrit per en XeXu a les 22:10 43 comentaris


eL mEu raCó :): Entrada 101!!!\nPublicat per ... a 14:24\nAlba 28 d’agost de 2011, a les 19:45\nCrec que tothom comença sense saber ben bé com acabarà! I sovint hi ha sorpreses...\nFelicitats per l'aniversari passat, llegir-te es tot un plaer!\nSalut i abraçada!\nEl porquet 28 d’agost de 2011, a les 20:42\nDoncs res, a felicitar-te toquen! Per molts anys! I per molts posts! Dos anys de blog ja comença a ser una edat eh?\nXeXu 28 d’agost de 2011, a les 23:49\nBon anàlisi del que és tenir un blog. A més, tens agost de celebracions, dos anys, 100 posts, tot perfecte. Només queda tirar endavant, anar fent camí i deixar que el blog segueixi la seva evolució. Nosaltres seguirem per aquí a veure què tens ganes d'explicar-nos, i també d'ensenyar-nos, que no t'has d'oblidar del germanet petit de vídeos...\nElfreelang 29 d’agost de 2011, a les 12:21\n... 29 d’agost de 2011, a les 16:38\nMoltes gràcies a tots, sense vosaltres aquest blog no hauria arribat tan lluny!\nricderiure 31 d’agost de 2011, a les 0:46\nMoltes felicitats pels 100 posts en 2 anys!!!\ni que duri!!\nMon 31 d’agost de 2011, a les 17:07\nper molts posts!!!!!\nDr Purva Pius 14 de maig de 2019, a les 14:15\nEl calaix dels vols perduts - A Twitter no només hi ha irascibilitat a flor de pell, també t'hi trobes coses com aquesta que et fan una miqueta feliç. @raquel_lost recomana El calai...\nCicles - L'altre dia, mentre estava ajagut tot descansant d'una jornada de productivitat acceptable, vaig sentir de sobte una solitud que em va estremir. Vaig aga...\nAmb naturalitat - M’assec al meu petit setial, per descansar. Turons, bosc, cel ... la natura en aquesta tarda de primavera em manté quiet esperant potser el vol d’a...\nCRÒNIQUES FUTBOLERES. VALÈNCIA 2 - BARÇA 3 -\nEntrant a l'Arca de Noè - Jan Brueghel el Vell, 1613, *The Entry of the Animals into Noah's Ark* Què us suggereix aquesta pintura? Què ha suggerit a... (6 propostes) - Assump...


Actúa Baleares defensa que les embarcacions no perjudiquen la posidònia i vota en contra de la regulació\nTot i tenir diàriament documents gràfics que mostren la destrucció irreparable de les praderies de posidònia per part de les embarcacions que ancoren al damunt, Actúa Baleares ha votat en contra de la seva regulació. Ho ha fet el regidor que tenen a Calvià, abans de Ciudadanos, Ignacio González de La Madrid afirmant que les embarcacions no perjudiquen la posidònia. «Com es pot comprovar en badies com la de Santa Ponça on les praderies d'aquesta planta aquàtica són més extenses ara que en els anys 60, estam davant d'una campanya interessada per perjudicar el sector nàutic».\n«No cal cercar la manera de reduir al màxim els fondejos, sinó que cal actuar contra les veritables amenaces que pesen sobre la planta i de forma específica i urgent acabar amb els abocaments d'aigües mal depurades o sense depurar, que no només són un autèntic delicte mediambiental, sinó també una amenaça contra la salut pública».\nActúa Baleares comparteix i dóna suport d'aquesta manera a les reivindicacions de les associacions del sector, com ANAVRE (Asociación de Navegantes de Recreo), AENIB (Asociación de Empresas Náuticas de Baleares) i ANADE (Asociación de Instalaciones Náutico Deportivas).\nÉs que qui és classista, per norma general també ès ultranacionalista, antiecologista, sexista, racista...\nPer No podien tenir la boca tancada, fa mes de 2 anys\nI si aquesta gent és capaç d'amollar aquesta mentida per perjudicar el fons marí, també ho és per amollar altres mentides que destrossin la Història, la Llengua i la Escola Pública.\nI quines carreres ténen, per anar pontificant sobre temes tan complexos i que necessiten d'una formació molt ampla i molta dedicació?\nQuè curiós¡¡ el nom de les associacions contràries a la conservació estan en castellà......son uns depredadors¡¡¡¡\nimmigrants peninsulars que tenen les illes només com a font de supervivència. El capitalisme i el liberalisme més brutal i inhumà. Però ens trobaran a nosaltres i no avançaran ni una passa més. Amb la cultura han topat¡\nPer Això ho diu tot, fa mes de 2 anys\nQui estima Mallorca no la destrueix. I qui estima la Natura de per manera global, tampoc.


Arriba la Setmana de la Gent Gran amb un programa d'activitats per a tots els gustos — Ajuntament de Sant Fruitós de Bages\nArriba la Setmana de la Gent Gran amb un programa d'activitats per a tots els gustos\nArriba la Setmana de la Gent Gran amb un programa d'activitats per a tots els gustos Des del dilluns 24 i fins el diumenge 30 d’abril, Sant Fruitós de Bages s’aboca amb la gent gran del municipi amb una setmana d’activitats variades. https://www.santfruitos.cat/actualitat/noticies/arriba-la-setmana-de-la-gent-gran-amb-un-programa-dactivitats-per-a-tots-els-gustos https://www.santfruitos.cat/actualitat/noticies/arriba-la-setmana-de-la-gent-gran-amb-un-programa-dactivitats-per-a-tots-els-gustos/@@download/image/0504170115_cartellsetmanadelagentgran.jpg.jpg\nDes del dilluns 24 i fins el diumenge 30 d’abril, Sant Fruitós de Bages s’aboca amb la gent gran del municipi amb una setmana d’activitats variades.\nLa presentació de les activitats de la setmana és el primer dels actes programats. Serà el proper dilluns 24 d’abril, a les 5 de la tarda a L’Esplai. La dinamització de l’acte anirà a càrrec de Maria Navarrete i en finalitzar l’Associació Gent Gran oferirà una xocolatada.\nEl dimarts 25, a les 4 de la tarda a l’Esplai, es celebrarà una sessió de Cinefòrum de la mà de Sònia Díaz, sociòloga de la Cooperativa Sienna.\nPel dimecres 26 d’abril s’ha programat una jornada saludable que s’allargarà fins la tarda. A 2/4 d’una del migdia els participants faran una caminada fins a la Granja les Pedreres on posteriorment es realitzarà un taller amb animals i es dinarà en el mateix espai. A les tres de la tarda, la Gisela Baraldés dirigirà una sessió d’estiraments saludables. A les 4 de la tarda la Policia Local de Sant Fruitós oferirà una xerrada de seguretat ciutadana i prevenció.\nEl dijous 27, els participants podran gaudir d’una excursió a Blanes on es visitarà el Jardí Botànic, la Llotja i el Port. El preu de la sortida és de 29,90€ i inclou el dinar. La sortida es realitzarà a ¼ de 10 del matí des del Pavelló Municipal i les inscripcions són obertes fins el proper 25 d’abril a l’Esplai.\nDivendres arriba el plat fort de la setmana amb el dinar de la Gent Gran a 2/4 de 2 del migdia a càrrec de l’Ajuntament; prèviament es celebrarà una missa Rociera, a les 12 del migdia a l’Església. Durant el dinar s’homenatjarà als avis més grans del poble. Recordem que les inscripcions s’han de realitzar a l’àrea d’atenció a les persones de l’ajuntament abans del proper 26 d’abril.\nPel dissabte 29 s’ha programat una tarda de Bingo a l’Esplai que començarà a les 4 de la tarda. I el diumenge serà el torn de l’espectacle “La tercera joventut. Tarda d’estrelles” a càrrec del grup de playback de l’Esplai a les 6 de la tarda al teatre Casal Cultural. El preu de les entrades és de 5€ i es posaran a la venda el mateix dies de la funció.\nDurant tota la setmana es podran veure les manualitats fetes per la gent gran a l’Esplai i les maquetes creades per Angel de la Rosa a la Biblioteca Municipal.\nA banda, el dissabte 13 de maig, fora de la setmana de la gent gran, s’anima a tothom a prendre part al Ball de Gala a les 6 de la tarda a L’Esplai.


L'IPEP organitza una jornada sobre emprenedoria • Ràdio Capital de l'Empordà\nUn any més, l’Institut de Promoció Econòmica de Palafrugell celebrarà la Jornada Emprèn i Empresa, amb l’objectiu de sensibilitzar i formar a les empreses, emprenedors i població en general sobre les oportunitats actuals, així com la importància d’obrir els mercats a les possibilitats d’Internet i les xarxes socials.\nEl proper dimecres el Museu del Suro de Palafrugell acollirà aquesta jornada, que arribarà a la seva sisena edició, i que inclourà xerrades i taules rodones sobre el món de l’empresa i l’emprenedoria. La jornada s’iniciarà amb la presentació als assistents del projecte Reempresa, un nou model d’emprenedoria, a càrrec d’Albert Colomer, director del centre Reempresa de Catalunya.\nTot seguit, es podrà de descobrir Com venen les empreses a través de Facebook, amb la conferència que impartirà l’expert comunicador i relacions públiques Marc Elena. I, per tancar la jornada, una taula rodona sobre Emprenedoria al territori ens mostrarà els casos de les empreses Llagurt, La Brava i Camí de Ronda, amb els seus respectius responsables.\nArticle anteriorDeftones anuncien gira europea\nArticle següentBlossoms actuaran a Barcelona